open-index/open-wikipedia-markdown huggingface dataset:
Irrfan Khan

**Sahabzade Irrfan Ali Khan** (7 Januarie 1967 – 29 April 2020), ook **Irrfan Khan** (Oerdoe: عرفان خان; Hindi: इरफ़ान ख़ान; *Irfān Khān*) of net **Irrfan**, was 'n Indiese filmakteur wat in Hindifilms verskyn het. Hy was ook bekend vir sy verskynings in Britse films, sowel as in Hollywood. Hy word deur filmkritici, tydgenote, en ander kenners as een van die beste akteurs van die Indiese filmwêreld beskou. Vir sy bydrae op die gebied van kuns het Khan in 2011 die Padma Shri ontvang, wat die vierde hoogste burgerlike toekenning in Indië is.

## Filmografie 
* 1990: *Ek Doctor Ki Maut*
* 2001: *The Warrior*
* 2003: *Maqbool*
* 2003: *Haasil*
* 2004: *Shadows of Time*
* 2005: *Rog*
* 2006: *The Namesake*
* 2007: *A Mighty Heart*
* 2007: *Life in a… Metro*
* 2007: *The Darjeeling Limited
* 2007: *Aaja Nachle*
* 2008: *Slumdog Millionaire*
* 2009: *New York, I Love You*
* 2009: *Billu Barber (Billu)*
* 2012: *The Amazing Spider-Man*
* 2012: *Life of Pi*
* 2013: *Lunchbox (Dabba)*
* 2014: *Gunday*
* 2014: *Haider*
* 2015: *Piku*
* 2015: *Jurassic World*
* 2015: *Jazbaa*

## Pryse 
; Gewen
* 2003: Filmfare Best Villain Award – *Haasil*
* 2007: Filmfare Best Supporting Actor Award – *Life in a Metro*
* 2008: Screen Actors Guild Award for Outstanding Performance by a Cast in a Motion Picture – *Slumdog Millionaire*
* 2011: Padma Shri

; Genomineer
* 2007: Independent Spirit Award: Best Supporting Male – *The Namesake*
* 2008: Stardust Best Supporting Actor Award – *The Namesake*
* 2008: IIFA Award: IIFA Best Supporting Actor – *Life in a Metro''

## Verwysings 
## Eksterne skakels 
*  
* 
*
Anchieta se Kobra

**Anchieta se kobra** (*Naja anchietae*) is 'n slang wat voorkom in die noorde van Namibië, die suide van Angola, die noorde van Botswana, die weste van Zambië en Zimbabwe en die suide van die Demokratiese Republiek van die Kongo. In Engels staan die slang bekend as ''Anchieta's cobra''.

## Sien ook 
* Alfabetiese lys van slange

## Bron 
* Slange & slangbyt in Suider-Afrika. Johan Marais. Struik Nature. 2014 

## Verwysings 
## Eksterne skakels 
* 
* . Besoek op 1 Maart 2007.
* . Besoek op 1 Maart 2007.
Al-Ghazali

**Abū Ḥāmid Muḥammad ibn Muḥammad al-Ghazālī** (ca. 5 Julie 1057 – 19 Desember 1111; Persies: ابو حامد محمد ابن محمد الغزالی), ook bekend onder die naam **Algazel **in die westerse wêreld, was 'n Islamitiese teoloog, regsgeleerde, filosoof, kosmoloog, sielkundige en mistieke van Persiese afkoms. Hy word beskou as een van die mees invloedryke geleerdes in die geskiedenis van Sunni-moslem denke. Hy is gebore in Tus, Provinsie Khorasan, Persië.

Hy word beskou as die pionier van die metodes van skeptisisme. Met een van sy groot werke, *Die onsamehangendheid van die Filosowe*, het hy die vroeë Islamitiese filosofie uitgedaag. Hy was teen die vroeë Islamitiese filosofie van Islamitiese metafisika wat sterk deur antieke Griekse en Hellenistiese filosofie beïnvloed was. Die nuwe Islamitiese filosofie wat deur Al-Ghazali voorgestel is, is gebaseer op die teorie van oorsaak-en-effek wat word bepaal deur God of intermediêre engele, 'n teorie nou bekend as occasionalisme.

Al-Ghazali word soms gevier in beide die Ooste en die Weste as die grootste Moslem sedert Mohammed.

## Verwysings
Ahl al-Bayt

**Ahl al-Bayt** (Arabies: أهل البيت) is 'n Arabiese frase wat *Mense van die Huis* of *Familie van die Huis* beteken. Die frase word gebruik voor die stigting van die Islam in Arabië om na iemand se stam te verwys. Binne Islam verwys die frase na die familie van die profeet Muhammad. Volgens Shia-moslems bestaan die Ahl al-Bayt uit vyf mense: Muhammad, Ali, Fatimah, Hassan en Hussain. In Sunni-Islam word Mohammed se vroue ook ingesluit in die Ahl al-Bayt.
Pwasa

[duimnael|links|Iftar in [Kaïro, Egipte]]

**Pwasa** of **poewasa** (van Sanskrit: *upvaasa*) is een van die belangrikste aspekte van Islam. Dit beteken om te vas. Die vas word uitgevoer volgens die Islamitiese jurisprudensie (Fikh). In die Islamitiese reg beteken pwasa om nie te eet en te drink gedurende die dag nie. Hierdie vas vind plaas gedurende die heilige maand van Ramadan. Dit word beskou as een van die Vyf Pilare van die Islam.

## Eksterne skakels 
*
Vilters-Wangs

**Vilters-Wangs** (tot 1996 amptelik *Vilters* genoem) 'n munisipaliteit in die Kanton St. Gallen. Dit is geleë in die kiesafdeling Sarganserland.

## Geografie 
Vilters-Wangs is op die westelike helling van die Rynrivier-vallei geleë by die snelweg-vertakking Sarganserland. Die munisipaliteit strek tot by die bergspitse van die Pizol wat die "Grauen Hörnern" (grys horings) genoem word.

## Geskiedenis 
duimnael|links|Wangs die dorp met die berg Gonzen in die agtergrond
Op die heuwel *Severgall* bo Vilters is argeologiese vondse uit die steentydperk, die bronstydperk, die laat Latène- sowel as die Romeinse tydperk gemaak. Vilters-Wangs is deel van die kerkgemeente van Mels. Sedert 1487 is Vilters-Wangs 'n selsfstandige Pfarrei.

In die laat middeleeue het grensgeskille tussen Vilters en Wangs ontstaan as gevolg van die Tobel Valeis, sodat die Abdy van Pfäfers, die beskadigde *St Medard*s Kerk in 1785 nuut laat herbou het. In 1816 het Vilters en Wangs saamgesmelt, sodat beide deel van die politieke munisipaliteit van Bad Ragaz geword het.

In 1800 vernietig 'n vuur die hele dorp, behalwe die Kerk, die pastorie en die meule. In 1909 het nog 'n brand die dorp verwoes. Die Rynrivier-vallei en die dorp is herhaaldelik deur vloede oorspoel, soos in 1764 en 1840. Die boere het die Alpe en die Rynrivier-vallei (Allmenden Baschär en Rheinau) as weiding benut.

In die moderne tyd het die saaiboerdery naby die dorp, en by Rheinau belangriker geword. Die ekonomiese situasie verbeter tussen 1865–1876 na die regstelling van die Saarrivier wat sy oog op Vilterser gebied het, later is ook die Vilterserstroom gekorrigeer. Die maatskappy Elco (Losser) & co. (olie- en gasverhittingstelsels) is in 1928 gestig en het gou 'n belangrike ekonomiese faktor in die dorp geword.

Die private seunshoorskool Sonnenberg bestaan sedert 1950. In 2000 het die laerskole en hoërskole van Wangs en Vilters saamgesmelt.

## Bevolking 
## Toerisme 
Die munisipaliteit besit 'n groot gedeelte van die Pizol streek, wat in die winter en in die somer 'n gewilde toeriste-aantreklikheid is. Naas staptoere is daar is ook 'n wye netwerk van kabelkarre.

## Persoonlikhede 
* Elmar Bigger (* 1949), politikus, sedert 1999 in die nasionale Raad
* Josef Heinrich Dietrich (* 1874 in Vilters; † 1956), 'n onderwyser, dirigent, musikant, komponis, en die geskiedskrywer
* Martin Kohler (* 1985) 'n Switserse fietswedren-kampioen
* Johann Künzle (* 1857 in St. Gallen; † 1945 in Zizers), kruiespesialis, dominee in Wangs van 1909 tot 1920

## Literatuur 
* Erwin Rothenhäusler, Dora Fanny Rittmeyer, Benedikt Frei: *Die kunsmonumente van die Kanton St. Gallen, Band I: die distrik van Sargans.* (= *Kuns monumente van Switserland.* Band 25). Ed. van die vereniging vir Switserse kunsgeskiedenis GSK. Bern 1951. DNB 750089172

## Verwysings 
## Eksterne skakels 
* Amptelike Webwerf van die munisipaliteit van Vilters-Wangs
* Werner Vogler: Vilters-Wangs by die die aanlyn-Historiese woordeboek van Switserland
Wangsermeer

Die **Wangsermeer** (Duits: *Wangsersee*) is 'n bergmeer in die Switserse Kanton St. Gallen suidwes van die munisipaliteit Vilters-Wangs. Die klein meer is geleë bo Wangs noordoos van die bergspits Pizol op 2&nbsp;206&nbsp;meter bo seevlak, digby die Pizolhütte, die bergstasie van die Wangser Pizolbahn. Die 5-mere-staproete lei by hom verby.
Pizol

Die **Pizol** (Romaans vir *Hoë Bergspits*), is 'n 2&nbsp;844&nbsp;m hoë bergmassief in die Sarganserland in die kanton St. Gallen. Dit is 16&nbsp;km noordwes van Chur, tussen die Weisstannental, die Taminavallei en die Calfeisental geleë. Ander bergspitse in die massief is die Zanaihorn (2821&nbsp;m) en die Muntaluna (2422&nbsp;m). Die Pizol is die hoogste berg van die kanton St. Gallen .

Aan die oostekant van die spits van die Pizol is die ongeveer 400 meter lange *Pizol-gletser*.

## Toerisme 
Die Pizolgebied is vandag, saam met die naburige gebied Flumserberg, bekend onder die handelsnaam Heidiland.

### Somertoerisme 
Die Pizol se staproete is 'n gewilde vakansiebestemming in die somer.

Die bekendste is die **5-mere stap**. Die staptog begin by die Pizolhütte by die Wangsermeer. Dan klim die roete op na die Wildsee op 2&nbsp;493&nbsp;m, van waar 'n pragtige uitsig oor die Pizol-gletser, die Pizolgipfel en die Graue Hörner geniet kan word. Die staproete duur sowat 5 ure.

Lêer:PizolPanorama03.jpg|Panorama

### Wintertoerisme 
Die ski-gebied Pizol bied toeriste 40&nbsp;km van pistes.

## Verwysings
Vlad Țepeș

**Vlad Tepes** verwys na die volgende mense:
* Vlad III Drăculea (1431–1476/1477), Walachiese Prins

**Vlad Tepes** is die naam van die volgende plekke in Roemenië:
* Vlad Tepes (Calarasi), munisipaliteit in die distrik van Calarasi
* Vlad Tepes (Giurgiu), dorp in die distrik van Giurgiu
Storegga-aardverskuiwing

duimnael|’n Kaart van die Storegga-aardverskuiwings.

Die drie **Storegga-aardverskuiwings** word beskou as van die grootste bekende aardverskuiwings. Hulle het onder die water plaasgevind, aan die rand van Noorweë se kontinentale plat (Storegga is Noorweegs vir "die Groot Rand "), in die Noorse See, 100&nbsp;km noordwes van die Møre-kus. Dit het ’n baie groot tsoenami veroorsaak in die Noord-Atlantiese Oseaan. 

Die verskuiwing het ’n kuslyn van sowat 290&nbsp;km lank geraak en ’n totale volume van 3&nbsp;500&nbsp;km3 puin geskep. Dit is gelyk aan die volume van ’n gebied so groot soos Ysland wat 34&nbsp;m diep begrawe word.

Volgens die radiokoolstofdatering van plantmateriaal wat verkry is uit afsaksels wat deur die tsoenami veroorsaak is, was die laaste voorval omstreeks 6225–6170 v.C. In Skotland is oorblyfsels gevind tot 80&nbsp;km die binneland in en 4&nbsp;m bo die huidige normale getyvlakke.

## Uitwerking op beskawings 
Teen die tyd van die aardverskuiwing, of net daarvoor, het ’n landbrug wat geoloë en argeoloë Doggersland noem, bestaan. Dit het Brittanje, Denemarke en Nederland verbind oor wat nou die suidelike Noordsee is. Die gebied het vermoedelik uit ’n kuslyn van lagunes, brak vleie, moddervlaktes en strande bestaan wat ’n vrugbare terrein vir jag en hengel was vir die mense van die Middel-Steentydperk.

Hoewel Doggersland fisies weens ’n geleidelike toename in seevlakke onder die water verdwyn het, is voorgestel dat kusgebiede van beide Brittanje en die Europese vasteland, wat dele insluit wat nou onder die water is, oorstroom sou gewees het deur ’n tsoenami wat deur die Storegga-aardverskuiwing veroorsaak is. Dis sou ’n katastrofale impak op die beskawings in hierdie gebiede gehad het, en mense van Brittanje afgesny het van dié op die vasteland.

## Verwysings 
## Eksterne skakels 
* BBC: "The moment Britain became an island", 14 Februarie 2011
* 15px Hierdie artikel is vertaal uit die Engelse Wikipedia
Marjolein

duimnael|upright|Groeipunt met blomknoppies
duimnael|regs|Gedroogde marjoleinkruie vir geursel
**Marjolein** (*Origanum majorana*, sinoniem *Majorana hortensis* Moench, *Majorana majorana* (L.) H. Karst) is 'n effens koudsensitiewe meerjarige plant of struikie met soet denne- en sitrusgeure. In sommige Midde-Oosterse lande, is marjolein sinoniem met origanum en die name soetmarjolein en geknoopte marjolein word gebruik om dit te onderskei van ander plante van die genus *Origanum*. Dit word ook potmarjolein genoem, hoewel hierdie naam ook gebruik word vir ander aangeplante spesies van Origanum.

Wilde marjolein kom algemeen voor in droë, grasbedekte plekke in sommige landstreke. Dit bloei in die somer, van November tot Februarie, en dit is baie aromaties; die geur lok dikwels swerms insekte aan. Soos baie van die speseryplante wat vir geursel gebruik word, behoort dit tot die familie *Labiatae*. 'n Variëteit wat soet marjolein (*Origanum marjorana)* genoem word, word in tuine gekweek, en dit word algemeen in kos gebruik.

## Bronne 
* KENNIS, 1980, , volume 4, bl. 778

## Verwysings 
## Eksterne skakels 
* 
*
Kruisement

**Kruisement**, uit die Griekse míntha, is 'n genus van plante in die familie *Lamiaceae* (kruisement-familie). Die verskillende spesies is nie duidelik onderskeibaar nie, en skattings van hulle aantal wissel van 13 tot 18. Verbastering tussen sommige van die spesies kom natuurlik voor.

Die genus is wydversprei oor die hele Europa, Afrika, Asië, Australië en Noord-Amerika.

duimnael|links|Bloeiwyse van *Mentha pulegium*
duimnael|links|*Mentha longifolia*
Kruisement is aromatiese, byna uitsluitlik meerjarige, selde jaarlikse, kruie. Hulle het 'n wye verspreiding van ondergrondse en bogrondse stolons  en regop, vierkantige, vertakte stamme. Die blare word gedra in teenoorgestelde pare van langwerpig tot lansetvormig. Blare is dikwels donserig met 'n getande rand. Blaarkleure wissel van donkergroen en grysgroen tot pers, blou en soms liggeel. Die blomme is wit tot pers en vorm vals kranse. Die bloemwyse is dubbel gelip met vier lobbe, die boonste lob is gewoonlik die grootste. Die vrug is 'n neutjie, met een tot vier sade.

## Verwysings 
## Eksterne skakels 
*
Laventel

**Laventel** (*Lavandula angustifolia*), meestal **ware laventel** of **English lavender**, alhoewel nie oorspronklik van Engeland nie, voorheen *L. officinalis*, is 'n blomdraende plant in die familie *Lamiaceae*. Dit is inheems aan die Mediterreense gebied (bv. Spanje, Frankryk, Italië en Kroasië).

## Groei 
Dit is 'n sterk aromatiese struik wat tot 2 m hoog kan groei. Die blare is immergroen, 2-6 cm lank en 4-6 mm wyd. Die blomme is pienkpers (laventelkleur), en word gedra op spiese 2-8 cm lank aan die bopunt van slanke, blaarlose stamme wat 10-30 cm lank is.

Lavandula angustifolia lavender Lavendel 01.jpg|'n Bloeiwyse net voor die bloeisels verskyn
Lavandula angustifolia lavender Lavendel 02.jpg|Calyx (pers) en blombragge (ligbruin)
Lavandula angustifolia lavender Lavendel 03.jpg
Lavandula angustifolia lavender Lavendel 04.jpg|Bloeisels
Lavandula angustifolia lavender Lavendel 05.jpg

## Verwysings 
## Eksterne skakels 
*
Ottomaanse Turks

**Ottomaanse Turks** [ˈɒtəmən] of **Ottomaanse taal** (لسان عثمانى‎‎ *Lisân-ı Osmânî*; ook bekend as تركچه‎ *Türkçe* of تركی‎ *Türkî*, "Turks") is die variasie van die Turkiese taal wat voorheen in die Ottomaanse Ryk gebruik is. Hierdie variasie van Turks se woordeskat is sterk deur Persies en Arabies beïnvloed. Dit is in die Ottomaans-Turkse alfabet geskryf, wat 'n variasie van die Arabiese alfabet is. Die aantal woorde van Arabiese oorsprong het die inheemse Turkse woorde oortref.

## Nommers 
## Verwysings
Jalal Uddin Rumi

**Jalāl ad-Dīn Muhammad Rūmī** (Persies: مولانا جلال الدین محمد بلخى رومی), ook bekend as **Jalāl ad-Dīn Muhammad Balkhī** (جلال‌الدین محمد بلخى; Balch, 30 September 1207 – Konya, 17 Desember 1273) was 'n filosoof, soefi-mistikus en digter van Persiese afkoms. Rumi was 'n tydgenoot van die Sufi-mistieke Haji Bektash Veli. Rumi is een van die belangrikste figure uit die Persiese digkuns. In godsdienstige kringe staan hy ook bekend as **Mawlānā/Mevlânâ** (مولانا, "ons meester") of **Mevlevî/Mawlawī** (مولوی, "my meester"). 'n Bekende werk van Rumi is die Masnavi.

Rumi het sy skryfwerk in 1258 begin maar voordat dit voltooi is, is hy in 1273 oorlede. Die Masnavi bevat meer as 25&nbsp;000 verse en word ook die 'Persiese Koran' genoem.

Rumi se onderwyser was die geheimsinnige Shams Tabrizi. Die boek *Liefde ken veertig reëls* deur Elif Shafak vertel die 40 reëls van Shams Tabrizi sowel as die ontmoeting tussen Shams en Rumi.

## Bronnelys 
*  
*  
*  Dr Khalifa Abdul Hakim, "The metaphysics of Rumi: A critical and historical sketch", Lahore: The Institute of Islamic Culture, 1959. 
*  Afzal Iqbal, *The Life and thought of Mohammad Jalal-ud-Din Rumi*, Lahore: Bazm-i-Iqbal, 1959 (latest edition, *The life and work of Jalal-ud-Din Rumi*, Kuala Lumpur: The Other Press, 2014). Endorsed by the famous Rumi scholar, A.J. Arberry, who penned the foreword.
*  Abdol Reza Arasteh, *Rumi the Persian: Rebirth in Creativity and Love*, Lahore: Sh. Muhammad Ashraf, 1963 (latest edition, *Rumi the Persian, the Sufi*, New York: Routledge, 2013). The author was a US-trained Iranian psychiatrist influenced by Erich Fromm and C.G. Jung.
*  Annemarie Schimmel, *The Triumphal Sun: A Study of the Works of Jalaloddin Rumi*, Albany: SUNY Press, 1993.
Karwy

**Karwy**, ook bekend as **Persiese koemyn**, (*Carum carvi*) is 'n tweejarige plant in die familie *Apiaceae*, inheems aan Wes-Asië, Europa en Noord-Afrika.

Die plant is soortgelyk in voorkoms aan ander lede van die wortelfamilie, met fyn verdeelde, veeragtige blare met draadagtige afdelings, en groei op 20-30 cm steeltjies. Die hoofblomsteel is 40-60 cm lank, met klein wit of pienk blomme in skerms. Karwyvrugte (verkeerdelik "sade" genoem) is halfmaanvormige vruggies, ongeveer 2&nbsp;mm lank, met vyf bleek kante.

duimnael|links|Karwyvrugte
duimnael|links|S-(+)-karvoon wat die kenmerkende reuk afgee

## Verwysings
Koraalskildneuskobra

Die **koraalskildneuskobra** (*Aspidelaps lubricus*) is 'n slang wat in Suider-Afrika voorkom. In Engels staan die slang bekend as die *Cape coral snake*. Daar is twee subspesies, naamlik die **koraalskildneuskobra** (*A. lubricus lubricus*) en die **Kuneneskildneuskobra** (*A. lubricus cowlesi*).

Die slang kom weswaarts vanaf Somerset-Oos en Port Elizabeth tot by Kaapstad en noordwaarts tot in die suide van Namibië voor. Dit kom ook in die noorde van die Oos-Kaap en die suidweste van die Vrystaat voor.

## Identifikasie 
Die slang se rugkant is oranjegeel tot koraalrooi met 20 tot 47 smal swart of donkerbruin dwarsbande wat soms die lyf en stert omkring. Die pens is geelwit met swart dwarsbande.

Die slang verkies klipbanke en klipperige droë, sanderige streke in dorre savanne, Karoostruikveld, fynbos en woestyn. Hulle vreet akkedisse, pootlose akkedisse wat meestal ondergronds leef asook klein slange en knaagdiere.

## Gif 
Die gif is neurotoksies wat die asemhaling kan aantas. Byte is pynlik en veroorsaak 'n mate van swelsel. Daar is nie 'n teengif vir die slang se byt nie.

## Sien ook 
* Alfabetiese lys van slange

## Bron 
* Marais, Johan: *Slange & slangbyt in Suider-Afrika*. Struik Nature. 2014. 

## Verwysings
Japan Rugby League One

Die **Japan Rugby League One** (Japannees: ジャパンラグビーリーグワン; vanaf 2003 tot 2021 die *Top League*) is ’n rugbykompetisie in Japan. Dit is die hoogste vlak van rugbykompetisies in Japan en is ’n professionele liga. Voorheen was dit ’n industriële liga, wat beteken dat talle spelers werknemers was van hul maatskappy en die spanne elkeen deur groot maatskappye besit is. Die Japannese Rugbyvoetbalunie (JRVU) het die kompetisie in 2003 op die been gebring deur die Japanse Maatskappy-rugbyvoetbalkampioenskap te absorbeer sodat die algehele standaard van die sport verbeter kan word, die gewildheid van die sport toeneem en die resultate van die Japannese nasionale rugbyspan verbeter. Twaalf spanne het aan die eerste seisoen in 2003–04 deelgeneem. In 2006–07 is die kompetisie na veertien spanne uitgebrei en in 2013–14 na sestien.

Tot in 2022 was dit ’n industriële liga, wat beteken dat talle spelers werknemers was van hul maatskappy en die spanne elkeen deur groot maatskappye besit is. Hoewel die toernooi vir sy hoë salarisse bekend is, speel net ’n klein aantal wêreldklasspelers en min Japannese spelers professioneel, wat beteken dat die meeste spelers amateurs is. Die vertraagde 2021-seisoen was die laaste van die Top League, nadat die JRVU ’n nuwe professionele toernooi met drie divisies vanaf 2022 goedgekeur het. In Januarie 2021 is meer details omtrent die struktuur aan die media verduidelik. Dit sal 25 spanne behels, van wie die boonste twaalf spanne in twee konferensies verdeel sal word, met sewe spanne wat in afdeling twee en ses spanne wat in afdeling drie sal speel. Die nuwe toernooi is in Julie 2021 as Japan Rugby League One bekendgestel.

Die meesterbrein agter die liga was Hiroaki Shukuzawa wat die dringendheid aan ’n verbetering van die Japanse plaaslike maatskappy-rugbykompetisie na ’n professionele vlak gevoel het, wat Japan uiteindelik in staat sou stel om meer mededingend te wees in internasionale rugby. Talle buitelanders het hulself al beskikbaar gestel om in die Top League te speel. In die 2010’s het salarisse in die Top League van die hoogste in die rugbywêreld geword met Jaque Fourie wat in 2012 die bes betaalde rugbyspeler in die wêreld was.

## Kampioene 
duimnael|Openingseremonie van die 2009–10-eindstryd
[duimnael|Keiser [Naruhito besoek met sy eggenoot Masako 'n wedstryd tydens die 2018–19-seisoen]]

**Notes:**

NEC Green Rockets het die Microsoftbeker in 2003–04 gewen. Die beker is geag as ’n afsonderlike kompetisie van die Top League voor 2007.

## Verwysings 
## Eksterne skakels 
*  Amptelike webwerf
Paraffien

duimnael|'n Ou paraffienlamp.

**Paraffien** is 'n helder vlambare vloeistof wat verkry word wanneer ru-olie geraffineer word. Paraffien word algemeen as brandstof vir vliegtuie asook in sommige vuurpylenjins gebruik. Daarnaas word dit ook vir die kook van voedsel (paraffienstoof) en vir beligting (paraffienlampe) gebruik. In sommige lande staan paraffien as **keroseen** bekend.

## Sien ook 
* RP-1

## Eksterne skakels 
*
Thaise basilie

duimnael|Soetbasilie is liggroen met breë blare, maar Thaise basilie het pers stamme en blomme en spiesvormige blare.
duimnael|Laatsomer Thaise basilie blomme
duimnael|Middelsomer Thaise basilie

**Thaise basilie** (Viëtnamees: húng quế) (*Ocimum basilicum*) is 'n soort basilie wat van Suidoos-Asië afkomstig is, en gekweek word om sekere uitstaande kenmerke te besit. Dit word wydverspreid deur Suidoos-Asië benut, en sy geur en smaak, beskyf as anys- en likories-agtig en effens spesery-agtig, is stabieler onder hoë of lang kooktemperature as soetbasilie. 

Die Thaise basilie het klein, smal blare, pers stamme en pienk-pers blomme.
Sebra-bontpaling

Die **Sebra-bontpaling** (*Gymnomuraena zebra*) is 'n bontpaling wat wydverspreid voorkom in die Stille en Indiese oseane; meer spesifiek die Rooisee en aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die *Zebra moray*.

## Identifikasie 
Die vis word tot 100&nbsp;cm lank en is donkerbruin tot swart met kenmerkende nou wit ringe om die kop en lyf. Die tande is naby mekaar en lyk soos klein klippies. Die bontpaling het geen slagtande nie.

Die vis is 'n alleenloper, geheimsinnig en mak. Hulle leef in kusrotsriwwe asook aflandige riwwe in water wat van 1 tot 40 m diep is. Die bontpaling vreet skaaldiere en ander klein rifdiertjies.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.org/summary/Gymnomuraena-zebra.html
Swartwang-bontpaling

Die **Swartwang-bontpaling** (*Gymnothorax breedeni*) is 'n vis wat wydverspreid in die Stille- en Indiese oseane voorkom, en meer spesifiek aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die *Blackcheek moray*.

## Identifikasie 
Die bontpaling word tot 75&nbsp;cm lank en die lyf is geelbruin met donker vlekke op. Daar is 'n kenmerkende swartvlek wat strek van agter die oog tot agter die bek. Daar is ook 'n swartvlek oor die kieue-opening.

Die bontpaling leef in rotsareas en aflandige koraal- en rotsriwwe in water wat 10 tot 30m diep is. Die vis is 'n alleenloper en skuil in gate en skeure in die rif. Deur die dag steek slegs sy kop by sy skuiling uit. Hierdie bontpaling kan aggressief wees en het 'n reputasie dat hulle skubaduikers byt indien hulle te naby kom. Die vis jag snags en vreet slegs klein vissies.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.org/summary/Gymnothorax-breedeni.html
Geelrant-bontpaling

Die **Geelrant-bontpaling** (*Gymnothorax flavimarginatus*) is 'n bontpaling wat wydverspreid voorkom in die Stille en Indiese oseane; meer spesifiek die Rooisee en aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die *Yellow-edged moray*.

## Identifikasie 
Die vis word tot 120&nbsp;cm lank en is een van die grootste bontpalings. Die lyf is geelbruin en vol bruin spikkels. Die voorkop is persbruin, die oë oranje en daar is 'n groot swart vlek op die kieue-opening. Die agterkant van die vinne het geelgroen rante.

Die vis leef in kusrotsareas, platriwwe en aflandige koraal- en rotsriwwe in water wat 1 tot 50 m diep is. Die vis is 'n alleenloper en skuil in gate en skeure in die riwwe. Hulle word dikwels gesien waar net die kop uit sy skuiling steek; hulle verlaat die skuiling min bedags. Die bontpaling is nie aggressief nie behalwe as dit uitgelok word. Hulle maak snags jag op skaaldiere en klein vissies.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* Gymnothorax flavimarginatus by Fishbase.
Sterretjies-bontpaling

Die **Sterretjies-bontpaling** (*Gymnothorax nudivomer*) is 'n bontpaling wat wydverspreid voorkom in die Stille en Indiese oseane; meer spesifiek die Rooisee en aan die ooskus van Afrika suidwaarts tot by die Oos-Kaap. In Engels staan die vis bekend as die *Yellowmouth moray*.

## Identifikasie 
Die vis word tot 180&nbsp;cm lank. Die bontpaling is geelbruin en die lyf is bedek met klein, wit kolletjies met donkerbruin rante wat digby mekaar is. Die kolletjies word groter en minder vanaf die kop na die stertvin.

Die bontpaling leef in kusrotsareas en aflandige koraal- en rotsriwwe in water wat 10 tot 165 m diep is. Hulle is gewoonlik alleenlopers maar kom ook in pare voor. Bedags word die vis gesien met net die kop wat by die skuiling uitsteek. Die vel is toksies, moontlik om homself te beskerm teen parasiete of aanvallers. Hulle jag snags op klein vissies en seekatte.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.org/summary/Gymnothorax-nudivomer.html
Panasonic Wild Knights

Die **Panasonic Wild Knights** (voorheen Sanyo) is ’n Japanse rugbyspan wat in Ōtastad, Gunmaprefektuur geleë is en deelneem aan die Top League. Die span het die 2007–08-seisoen van die kompetisie, onder leiding van Tony Brown (hoewel hy nie die kaptein was nie) oorheers en was die eerste span wat onoorwonne in ’n Top League-seisoen was.

## Geskiedenis 
### Vroeë jare (1960 tot 1975) 
Die Wild Knights is in 1960 gestig deur alumni van die Kumagai Industriële Skool en werknemers van die Toshiba-korporasie. Dit was aanvanklik ’n amateurspan wat gedurende die 1960’s in die Kantō-ligas deelgeneem het en stelselmatig boontoe gevorder het in die rugbypiramide van die prefektuur.

In 1968 het die span hul eerste toer onderneem toe hulle na Suid-Korea gereis het waar hulle teen ’n aantal maatskappy- en universiteitspanne gespeel het. In 1971 het hulle vir die eerste keer die Kantō-rugbykampioenskap gewen nadat hulle slegs 9 jaar vantevore in die vierde divisie begin het. Hierdie sukses is opgevolg deur nog ’n kampioenskapstitel.

### Groei en Sukses (1975 tot 2002) 
Na ’n aantal tweede plekke het die klub sewe agtereenvolgende titels tussen 1976 en 1982 gewen en so die dominante rugbyspan in Kantō-chihō geword. Hulle het in 1986 en ’87 weer gewen en is daarna by die Oos-Japanse Rugbykampioenskap ingeskryf om teen ander topklubs van Kantō en Tōhoku deel te neem. Rugby was ’n groterwordende sport in Japan en het in gewildheid en mededingendheid begin toeneem buite die normale vestings van maatskappye en universiteite. Hoewel dit in naam nog ’n amateursport was, het die Wild Knights nietemin hul posisie in die Toshiba-korporasie gebruik om talentvolle buitelanders te huur om vir die maatskappy te ‘werk’ met die eintlike bedoeling om vir die rugbyspan te speel. Hierdie praktyk het hoogty gevier in rugby en ook in voetbal en bofbal.

Die nooienseisoen van die nuwe Oos-Japanse Rugbykampioenskap is in 1988 deur die Wild Knights gewen, en weer in 1990 en 1991. Later in die 1990’s het die span nog ’n paar seisoene gewen en in Mei 1997 is die klub se nuwe stadion in Ryumai-cho amptelik bekendgestel.

## Prestasies 
* Kantō-rugbykampioenskapwenners: 1971, 1972, 1976 tot 1982, 1986, 1987
* Oos-Japanse Rugbykampioenskapwenners: 1988, 1990, 1991, 1994, 1995, 1997
* Top League-wenners: 2008, 2010, 2014 tot 2016

## Die 2016–17-span
Reusebontpaling

Die **Reusebontpaling** (*Gymnothorax javanicus*) is 'n bontpaling wat wydverspreid voorkom in die Stille en Indiese oseane; meer spesifiek die Rooisee en aan die ooskus van Afrika suidwaarts tot by die suide van Mosambiek, moontlik die noorde van KwaZulu-Natal. In Engels staan die vis bekend as die *Giant moray*.

## Identifikasie 
Die reusebontpaling is normaalweg 240&nbsp;cm lank maar kan tot 300&nbsp;cm lank word. Dit is die grootste van sy soort in die Indiese Oseaan. Die vis se lyf is ligbruin tot taankleurig en daar is klein swart kolletjies op die kop en rug. Daar is ook 'n swart vlek op die kieue-opening.

Die vis leef in 'n verskeidenheid rif habitatte; vanaf rotskusareas tot aflandige koraalriwwe in water wat ten minste 50m diep is. Hulle vreet hoofsaaklik vis en skaaldiere. Die bontpaling is alleenlopers en normaalweg passief maar kan beserings veroorsaak indien dit aangehits word.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.org/summary/Gymnothorax-javanicus.html
Sout-en-peper bontpaling

Die **Sout-en-peper bontpaling** (*Gymnothorax eurostus*) is 'n bontpaling wat wydverspreid voorkom in die Stille en Indiese oseane; meer spesifiek vanaf Mosambiek suidwaarts tot by die Oos-Kaap. In Engels staan die vis bekend as die *Salt and pepper moray*.

## Identifikasie 
Die vis word tot 57&nbsp;cm lank. Die bontpaling se kleur kan varieer maar dit is gewoonlik persbruin met geel kolletjies wat dig oor die voorste gedeelte van die lyf versprei is en minder dig raak na agter.

Hulle leef in rotskusareas en aflandige riwwe in water wat 1 tot 25m diep is. Die visse is alleenlopers en word selde uit hulle skuiling gesien. Hulle vreet hoofsaaklik vis en skaaldiere.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.org/summary/Gymnothorax-eurostus.html
Paballelo

**Paballelo** is 'n township van Upington, geleë digby die oewer van die Oranjerivier in die Noord-Kaap, Suid-Afrika.

## Verwysings
Tarentaal-bontpaling

Die **Tarentaal-bontpaling** (*Gymnothorax meleagris*) is 'n bontpaling wat wydverspreid voorkom in die Stille en Indiese oseane en aan die ooskus van Afrika suidwaarts tot by die noorde van KwaZulu-Natal. In Engels staan die vis bekend as die *Guineafowl moray* of die *White-mouth moray*.

## Identifikasie 
Die bontpaling word tot 120&nbsp;cm lank. Die kop en lyf is donkerbruin met klein, wit kolletjies met donker rante wat dig verprei is oor die lyf. Die binnekant van die mond is wit. Hierdie bontpaling is sku en skuil in gate en skeure in koraalryke water wat 1 tot 35 m diep is. Hulle is alleenlopers en word soms gesien waar die kop by die skuiling uitsteek.

Die bontpaling is bedags en snags aktief en vreet klein vissies en krappe.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.org/summary/Gymnothorax-meleagris.html
469219 Kamoʻoalewa

**469219 Kamoʻoalewa** () is ’n asteroïde wat op 27 April 2016 ontdek is en moontlik die Aarde se stabielste kwasi-satelliet is.

## Beskrywing 
Terwyl Kamoʻoalewa om die Son beweeg, lyk dit of dit ook om die Aarde wentel. Hoewel dit te ver is om as ’n ware natuurlike satelliet van die Aarde beskou te word, is dit die naaste en tot dusver stabielste voorbeeld van ’n naby-aarde-voorwerp, of kwasi-satelliet.

"Omdat  om ons planeet beweeg, maar nooit ver weg gaan terwyl ons om die Son wentel nie, verwys ons daarna as ’n kwasi-satelliet van die Aarde," sê Paul Chodas, bestuurder van Nasa se Sentrum vir Naby-aarde-voorwerp (NAV)-studies by die Jet Propulsion Laboratory in Pasadena, Kalifornië. "Een ander asteroïde –  – het meer as 10 jaar gelede vir ’n ruk ’n soortgelyke wentelpatroon gevolg, maar het intussen ons omgewing verlaat. Hierdie asteroïde is stabieler. Ons ramings toon Kamoʻoalewa is al meer as ’n eeu lank ’n stabiele kwasi-satelliet van die Aarde en sal dit nog eeue lank bly."

In sy wentelbaan om die Son is die asteroïde meer as die helfte van die tyd nader aan die Son as die Aarde en beweeg dit voor ons uit. Die ander helfte van die tyd is dit verder weg as die Aarde en raak dit agter. Sy wentelbaan is ook effens gekantel, en daarom beweeg dit een keer per jaar op en af deur die Aarde se wentelbaan. Hierdie oorspringspeletjie met die Aarde sal nog eeue lank duur.

Die asteroïde se wentelbaan beweeg van jaar tot jaar effens vorentoe of agtertoe, maar sodra dit te ver weg beweeg, hou die Aarde se swaartekrag dit terug sodat dit nooit verder as 100 keer die afstand van die Maan is nie, sê Chodas. "Dieselfde effek keer ook dat die asteroïde ooit nader aan die Aarde kom as sowat 38 keer die maanafstand. Hierdie klein asteroïde is eintlik in ’n soort dans met die Aarde gewikkel."

Kamoʻoalewa is die eerste keer op 27 April 2016 deur die Pan-STARRS 1-asteroïdewaarnemingsteleskoop in Hawaii waargeneem. Die voorwerp se grootte is nog nie vir seker vasgestel nie, maar dit is waarskynlik sowat 40–100 m in deursnee.

## Galery 

Asteroid-2016HO3-20160427.jpg|Die asteroïde Kamoʻoalewa is ’n konstante metgesel van die Aarde.
Asteroid2016HO3-SunEarthOrbit.webm|Sy wentelbaan om die Son en Aarde (simulasie; lêer).

## Verwysings 
## Eksterne skakels 
* Kamoʻoalewa by NEODyS-2/esa
* 15px Hierdie artikel is vertaal uit die Engelse Wikipedia
Dawid Kruiper Plaaslike Munisipaliteit

Die onlangs-gestigte **Dawid Kruiper Plaaslike Munisipaliteit** is 'n plaaslike munisipaliteit in die ZF Mgcawu-distriksmunisipaliteit in die Noord-Kaap, Suid-Afrika. Dit is in 2016 gestig na 'n samesmelting van die voormalige //Khara Hais en Mier Plaaslike Munisipaliteite.

## Naam 
Die munisipaliteit se naam, Dawid Kruiper, is 'n vernoeming na die bekende ontslape Khoisanleier van die Kalahari.

## Geografika 
### Nedersettings 
*Karos
*Klippunt
*Lambrechtsdrif
*Leerkrans
*Louisvale
*Mier
*Paballelo
*Raaswater
*Rietfontein
*Straussburg
*Swartkop
*Upington

### Riviere 
*Donkerhoekspruit
*Matjiesrivier
*Olienhoutrivier
*Oranjerivier

## Eksterne skakels 
* amptelike webtuiste

## Verwysings
Kardamom

duimnael|Kardamomsaad
**Kardamom** is 'n spesery gemaak van die saad van verskeie plante in die genera *Elettaria* en *Amomum* in die familie *Zingiberaceae*. Beide genera is afkomstig van Indië (die grootste produsent tot die laat-20ste eeu), Bangladesj, Bhoetan, Indonesië, Nepal en Pakistan. 

Hulle is uitkenbaar aan hulle klein saadhulsels, driehoekig gevorm, met klein swart saadjies binne-in.

## Verwysings
The Trump Organization

***The Trump Organization*** (vroeër ***Elizabeth Trump & Son***) is 'n internasionale sakekonglomeraat in Amerikaanse privaatbesit wat sy hoofkwartier in die kantoortoring Trump Tower in Midtown Manhattan, New York het. Dit dien as die vernaamste houermaatskappy vir die Amerikaanse entrepreneur Donald Trump se ondernemings en beleggings. Die konglomeraat is in besit van en oorspronklik bestuur deur Donald Trump en drie van sy oudste kinders - Donald Trump Jr., Ivanka Trump en Eric Trump wat almal as uitvoerende vise-presidente binne die organisasie gedien het.

Ná sy verkiesing as president van die Verenigde State het Donald Trump bekend gemaak dat sy twee oudste seuns, Donald Trump Jr. en Eric Trump, saam met die langjarige hoof finansiële beampte Allen Weisselberg vir die duur van sy presidentskap die bestuur van die onderneming oorgeneem het. Alhoewel Donald Trump nie meer by die alledaagse bestuur betrokke is nie, bly die onderneming in sy besit. 

## Verwysings
Hennep

[duimnael|Hennep groei welig in [Côtes-d'Armor, Bretagne, Frankryk]]
duimnael|Hennep wat in Europa vir veevoer verbou word
**Hennep** of industriële hennep (van die Oud-Engelse *hænep*) word tipies in die noordelike halfrond aangetref. Dit behels 'n verskeidenheid kultivars van die plantspesie *Cannabis sativa* wat spesifiek gekweek word vir die industriële gebruike van sy afgeleide produkte. Dit is een van die vinniggroeiendste plante en is een van die eerste plante wat ongeveer 10&nbsp;000 jaar gelede tot bruikbare vesel verwerk is. Dit kan in 'n verskeidenheid van kommersiële items insluitende papier, tekstiel, klere, bioafbreekbare plastiek, verf, isolators, biobrandstof, kos en veevoer verfyn word.

Hoewel onwettige **marijuana** en industriële **hennep** albei lede van die spesie *Cannabis sativa* is, en albei die psigokomponent tetrahidrokannabinol (THC) bevat, is hulle afsonderlike stamme, elk met unieke gebruike en biochemiese samestelling, waaronder meer as 113 cannabinoïde ingesluit word. Hennep het laer konsentrasies van THC en hoër konsentrasies van kannabidiol (CBD), wat sy psigo-effekte drasties verminder. Die wettigheid van industriële hennep wissel wyd tussen lande. Sommige regerings reguleer die konsentrasie van THC en laat hennep toe wat met 'n besonder lae THC-inhoud gekweek is.

## Verwysings 
## Eksterne skakels 
*
Direkte en Indirekte rede

duimnael|380x380px|In strokiesprente hoef daar nie aanhalingstekens te wees nie, omdat al die bewoording in die direkte rede geskryf is.
**Direkte rede**:  Dit is iemand se direkte woorde, bv. Die seun het gesê:  "Ek het die hond gister al gebad."

**Indirekte rede**:  Dit is wanneer iemand se direkte woorde oorvertel word, bv. Die seun het gesê dat hy die hond die vorige dag al gebad het.

Daar is sekere reëls by die omskakeling van die direkte na die indirekte rede:
* Gebruik die voegwoorde "dat" of "word" na die inleidende werkwoord van die hoofsin:
: Jaco sê: "Ons moet opskud." → Jaco sê dat hulle moet opskud.
:: - "dat" kan ook weggelaat word:
: Jaco sê: "Ons moet opskud." → Jaco sê hulle moet opskud.

* Leestekens: Haal die dubbelpunt na die inleidende werkwoord weg, asook beide pare aanhalingstekens. Vraagtekens en uitroeptekens word weggelaat in die indirekte rede, maar die gevoel wat dit oordra word in woorde beskryf, bv:
: "Eina! Ek het my vinger vasgeknyp!" skree Rikus. → Rikus het in pyn uitgeroep dat hy sy vinger vasgeknyp het.

* In vraagsinne is die voorsetsel "vir" opsioneel en kan dit weggelaat word:
:Niël vra:  "Jonette, hoe laat gaan julle vertrek?" → Jaco vra vir Jonette hoe laat hulle gaan vertrek./Jaco vra Jonette hoe laat hulle gaan vertrek.

* In sommige gevalle kan die voegwoord "dat" weggelaat word:
: Die verkeersman sê:  "Hou dadelik hier oorkant stil, Jana!" → Die verkeersman beveel Jana om dadelik daar oorkant stil te hou.

* Vrae wat met woorde soos waar, hoe, wat, wie begin, het nie 'n ander voegwoord nodig nie.
: Hanneke het gevra:  "Waar haal ons vanaand die bus?" → Hanneke het gevra waar hulle daardie aand die bus sou haal.

* Sommige bywoorde en voornaamwoorde verander:
:* ek, jy → hy, sy
:* ons, julle → hulle
:* myne, joune → syne, hare
:* hier → na daar
:* hierdie → daardie
:* gister → die vorige dag
:* eergister → twee dae tevore
:* nou → toe
:* môre → die volgende dag
:* oormôre → twee dae later
:* verlede → die vorige
:* vandag → daardie dag
:* vandeesweek, vandeesmaand → daardie week, daardie maand
:* vanjaar → daardie jaar

## Verwysings
Engelkruid

**Engelkruid** (*Angelica archangelica*, ook **tuin-angelika**) is 'n tweejarige plant in die familie *Apiaceae*, waarvan 'n subspesie verbou word vir sy soetgeurige, eetbare stingels en wortels. 

Soos met ander spesies in die *Apiaceae*-familie, is die plant se voorkoms soortgelyk aan verskeie giftige spesies (*Conium*, *Heracleum* en andere), en behoort nie ingeneem te word voordat dit met volkome sekerheid geïdentifiseer is nie. Sinonieme sluit in **wildeseldery**, **Norweegse angelika**, *Archangelica officinalis* [Hoffm.] en *Archangelica officinalis* *var.* *himalaica* [C.B.Clarke].

## Verwysings
Komkommerkruid

Die **komkommerkruid** (*Borago officinalis*), ook bernagie genoem, is 'n maklik herkenbare, grofharige, eenjarige plant in die blomplantfamilie *Boraginaceae*, en dra blou blomme.

Dit is inheems aan die Middellandse Seegebied en het ingeburger geraak op baie ander plekke. Dit groei bevredigend in tuine in die meeste klimaatsones, en oorleef in dieselfde tuin van jaar tot jaar deur selfsaaiing. Die blare is eetbaar en daarom word die plant hiervoor gekweek in tuine in sommige dele van Europa. Die plant word ook kommersieel verbou vir komkommerkruidolie uit sy sade.

## Verwysings
Salie

duimnael|links|'n *Salvia officinalis* blom van naby.
duimnael|Salieblomme
**Salie** (*Salvia officinalis*, ook bekend as **tuinsalie** of **gewone salie**) is 'n meerjarige, immergroen struik, met houtagtige stingels, grys blare en blou tot perserige blomme. 

Dit is 'n lid van die familie *Lamiaceae* en is inheems aan die Middellandse Seegebied, al is dit genaturaliseerd op baie plekke in die wêreld. Dit het 'n lang geskiedenis van medisinale en kulinêre gebruik, en in die moderne tyd as 'n ornamentele tuinplant. Die algemene naam "salie" word ook gebruik vir 'n aantal verwante en onverwante spesies.

## Taksonomie 
***S. officinalis*** is beskryf deur Carl Linnaeus in 1753. Dit is vir eeue lank in die Ou Wêreld vir sy voedsel en helende eienskappe gekweek, en is dikwels in ou herbale beskryf vir sy vele wonderbaarlike eienskappe. Sy spesifieke tweede naam, "officinalis", verwys na sy medisinale gebruik - die *officina* was die tradisionele stoorkamer van 'n klooster waar kruie en medisyne geberg is.  *S. officinalis* is onder baie ander wetenskaplike name geklassifiseer oor die jare, insluitend ses verskillende name sedert 1940 alleen.  Dit is die tipiese spesie vir die genus Salvia. Die tweede mees gebruikte spesie van salie is *Salvia lavandulaefolia*, wat 'n soortgelyke samestelling met Salvia officinalis deel, met die uitsondering dat lavandulaefolia baie min van die potensieel giftige GABA-blokkeerder monoterpenoied thujone bevat.

## Bestuiwing 
Entomofilie (bestuiwing deur insekte) is 'n vorm van biotiese bestuiwing. 

Party blomme verkies om net deur een soort insek bestuif te word. Hulle het dan 'n hele reeks hindernisse om te voorkom dat enige ander insek by hul nektar uitkom.

Die **salie** is een van hierdie eienaardige soort blomme. Hy het die heuningby as sy persoonlike dienskneg gekies. Die kroonblare van die blom is so gevorm dat dit maklik die liggaam van 'n heuningby kan akkomodeer. Die vlieg gaan hom vasloop in verskeie hindernisse en die hommelby is hopeloos te groot.

## Sien ook 
* bestuiwing
* kroonblare
* blom
* insek

## Bronne 
* Kennis, 1980, vol 3, bl. 428-429, 

## Verwysings
Bishopsgate-bomontploffing

duimnael|Wormwood Street, geleë op die hoek van Bishopsgate, op 'n rustige Sondagnamiddag. Die geboue op die foto is deur die bomontploffing ernstig beskadig
duimnael|Een van die kontrolepunte wat ná die Bishopsgate-ontploffing in die City ingerig is (die foto wys die kontrolepunt tussen Moorgate-stasie en South Place)
Die **Bishopsgate-bomontploffing** was 'n aanval wat die Provisionele Ierse Republikeinse Leër (*Provisional Irish Republican Army*, IRA) op Saterdag, 24 April 1993 in Bishopsgate, een van die groot verkeersare in Londen se finansiële distrik, die *City of London*, geloods het. Die ontploffing, waarin 'n nuusfotograaf dood en 44 mense beseer is, is deur 'n vragmotor vol plofstof veroorsaak en het skade ter waarde van £350 miljoen berokken.

Die terreuraanval op Bishopsgate is net sowat een jaar ná 'n soortgelyke ontploffing naby die *Baltic Exchange* geloods. Vervolgens is 'n sogenaamde "staalring" (met straatversperrings, kontrolepunte en CCTV-kamera's) geïmplementeer om die City of London te beskerm. Baie ondernemings het noodplanne vir toekomstige aanvalle of rampe begin opstel.

## Verwysings
Fabien Biancalani

**Fabien Biancalani** (23 maart van 1981, in Villerupt) is 'n sanger en akteur van Franse oorsprong, en Italiaans aan sy vader se kant.

## Loopbaan 
### Diskografie 
; Studio albums
* 2010: Silence of diamond
* 2010: *Suffering*
* 2012: *Instant Nostalgique*

### Enkelspelers 
* 2009: Un jour ou l'autre
* 2009: Pardonnes-moi mes erreurs
* 2011: Reprendre mon chemin
* 2011: L'ultime Espoir
* 2011: Te Amo
* 2011: The Day Seen Of The Night (film Uncertain Thunder)
* 2012: Loin de tout
* 2013: Tentation (Parental Advisory)
* 2013: Reviens mon amour

### Met 
* 2013: Tentation Feat Don Adrien (Parental Advisory)

### Filmografie 
* 2002: Petites misères de Philippe Boon
* 2010: Probabilmente
* 2011: Plus jamais de Julien Becconti

## Eksterne skakels 
*  Amptelike Bladsy Fabien Biancalani 
*
Tonga (Malawi)

:''Moenie verwar word met die etniese groep in Zambië en Zimbabwe wat ook die Tonga genoem word, maar 'n heeltemal ander taal in die Batoetaalfamilie praat nie.''

Die **Tonga** (ook **Batonga** genoem) is ’n etniese groep van Noord-Malawi. ’n Groep wat ook die Tonga genoem word, word in Zambië, Zimbabwe en in ’n mindere mate Mosambiek aangetref, maar hulle praat 'n heeltemal ander taal in die Bantoetaalfamilie.

## Geskiedenis 
Volgens oorlewering kom die Malawiese Tonga uit die noorde, miskien van Maravi-volke of die Tumbuka. Tot met die koms van die Ngoni in 1855 was hulle ’n matrilineêre stam sonder ’n sentrale regering.

Nadat die Ngoni hulle verslaan het, het ouer lede van die stam agtergebly terwyl jonger lede in die Ngoni-leërs opgeneem is. In 1876 het die Tonga teen die Ngoni in opstand gekom en die daaropvolgende stryd verloor. Oorlewendes het in dorpies aan die Malawimeer bly woon. In 1993 was daar sowat ’n kwartmiljoen Tongas.

## Lewenstyl 
Die Tongas was hoofsaaklik ’n vissersvolk met kassawe as stapelvoedsel. Danksy opvoeding deur sendelinge kon hulle in koloniale tye hoër lone verdien deur geskoolde en halfgeskoolde arbeid te verrig. 

Die lede van die Tonga-stam het lobola in die vorm van geld betaal. Wanneer ’n vrou of kind siek geword het, kon nog geld van die man se familie geëis word. Mans mag nie van hul vrou geskei het sonder ’n openbare verhoor nie, maar sy en haar familie kon hom sonder enige formaliteit verwerp – tensy hy uit ’n ryk of magtige familie gekom het.

## Taal 
Sowat 170&nbsp;000 Malawiërs praat Chitonga. Die Tonga wat in Zambië gepraat word, is ook ’n Bantoetaal, maar behoort tot ’n ander groep.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia